הוועדה לענייני ביקורת המדינה, כנסת 19, פרוטוקול מספר 167, 2014-12-09 11:00

אמנון כהן: בוקר טוב.

אמנון כהן: אני מתכבד לפתוח את ישיבת הוועדה לענייני ביקורת המדינה.

אמנון כהן: על סדר היום חסמי אסדרה המגבילים ייבוא טובין – דוח מבקר המדינה 65א' עמ' 419.

אמנון כהן: תכף יצטרף גם מבקר המדינה לדיון.

אמנון כהן: אנחנו מקדמים בברכה את מנכ"ל משרד הכלכלה, מכובדנו עמית לנג שידיו רב לו – באוצר שנים רבות עם המכונים "נערי האוצר" המאושרים שניהלו את המדינה.

אמנון כהן: איש מוכשר.

אמנון כהן: השר ראה לנכון למנות אותו למנכ"ל, ואני מברך.

אמנון כהן: אתה כבר לפחות שנה וחצי בתפקיד ואצלנו בפעם הראשונה.

אמנון כהן: אנחנו לא הטרדנו אותך, רצינו שתעשה עבודה ותטפל גם בדוח.

אמנון כהן: היום נשמע את תיקון הליקויים בדוח שהציג משרד מבקר המדינה.

אמנון כהן: שלום לך, מבקר המדינה.

אמנון כהן: אנחנו גם מודים למבקר המדינה ולמשרדו על הדוח החשוב הזה שנותן לנו לתקן את הליקויים לטובת ייבוא מצד אחד, וכמובן, גם צריך לשמור על התעשייה במדינת ישראל.

אמנון כהן: זאת אומרת פה האיזון המתאים והראוי שמצד אחד אנחנו רוצים לשמור את התעשייה המקומית "כחול-לבן" שלנו, ייצור שלנו, אבל אם אנחנו רוצים להיטיב עם התחרות ועם המבחר של האזרח שתהיה לו האופציה והתחרות והמחירים יהיו סבירים צריך גם לפתוח את החסמים בייבוא של מוצרים בהתחשב בבטיחות של האזרחים, בבריאותם.

אמנון כהן: פה האיזון המתאים והראוי לשמור מצד אחד על "כחול-לבן" ומצד שני להביא את הטובין.

אמנון כהן: בסופו של דבר זה בפסיפס הזה שניתן למחירים להיות סבירים כי אנחנו מדברים גם על יוקר המחיה שמשפיע בעקיפין על הדברים האלה כי קשה מאוד לזוג צעיר היום לקיים את המשפחה.

אמנון כהן: כך גם למבוגרים ולקשישים.

אמנון כהן: פה המבקר הצביע על כמה נקודות שהוא ראה לנכון שצריך לתקן.

אמנון כהן: אני שוחחתי עם המנכ"ל אם עשו משהו, ובאמת בהנהגתו של המנכ"ל הקימו ועדה – כמו שכל פעם יודעים להקים – והביאו המלצות.

אמנון כהן: אני שמח שאמרתם שזה עבר את הממשלה, וצריך לפרט את זה כרגע לגורמים.

אמנון כהן: אנחנו נשמע אתכם – תפרטו לנו.

רן כהן: זה גדול לעשות את זה לפני הבחירות.

אמנון כהן: חלק הוא לא בחקיקה אז אפשר, כמובן לטפל מידית.

אמנון כהן: חלק שנמצא בחקיקה – אין ברירה, יכינו את הטיוטות ויתחילו בינתיים להריץ אותן.

אמנון כהן: אז את ההחלטות בוודאי נעשה בכנסת הבאה, כי גם הם וגם השר רצו פתאום בחירות.

אמנון כהן: בחירות – מה לעשות.

אמנון כהן: לא רצינו את זה לעם ישראל, מיותר מבחינתנו.

אמנון כהן: עוד שלוש שנים אפשר היה לעבוד בכיף ובטוב.

אמנון כהן: יש דברים ברומו של עולם שצריך לטפל בממשלה הזאת.

אמנון כהן: סוף-סוף הם רצו שלא יהיו חרדים בממשלה.

אמנון כהן: אמרנו, תעשו עבודה ביוקר המחיה, בדיור – הכול תקוע.

אמנון כהן: כי אי אפשר בלי דתיים, בלי חרדים, שלא יתפללו.

אמנון כהן: צריך להתפלל.

אמנון כהן: אנחנו הדבק של הממשלה.

אמנון כהן: הם לא מבינים שזה לא רק דבר טוב.

אמנון כהן: אנחנו מאמינים בקדוש-ברוך-הוא שהוא שם את המנהיגים העתידיים של עם ישראל, ויהי רצון שייבחרו מנהיגים ראויים לטובת המדינה שלנו.

אמנון כהן: יש לנו מדינה אחת מוקפת אויבים עם הרבה סכנות.

אמנון כהן: לכן שיהיו מושכלים.

אמנון כהן: אני אגיד את הליקויים העיקריים בכותרות ותכף משרד המבקר יפרט: היעדר מדיניות ממשלתית אחידה בתחום הייבוא, כשלים בעדכון צו ייבוא חופשי, ייצוג חסר של מגזרים במשק בוועדות התקינה; זאת אומרת פחות ראייה ציבורית.

אמנון כהן: יש יותר תעשיינים וסוחרים, ויש צרכנים שלא באים לידי ביטוי.

אמנון כהן: אנחנו סומכים על משרדי הממשלה ש- - - את הצרכנים, ושהשר יטפל בראייתו הכוללת.

אמנון כהן: הדוח מציין שיש פה ייצוג חסר.

אמנון כהן: יש גם ליקויים בקבלת תקנים רשמיים ובבדיקות התאמה לתקן רשמי.

אמנון כהן: פה נרצה לשמוע גם את מכון התקנים שכפוף למשרד הכלכלה.

אמנון כהן: גם פה יהיו כל מיני בעיות שצריך להסדיר; נושא של אי בדיקת מחירון המכון – הוא לא עודכן הרבה שנים.

אמנון כהן: נשמע את התיקון; אי פרסום דין וחשבון שנתי של המכון.

אמנון כהן: לפי החוק הם צריכים לפרסם כל שנה דין וחשבון.

אמנון כהן: גם כאן הם לא פרסמו.

אמנון כהן: רן, אתה שומע, כן?

רן כהן: אני שומע כל מילה.

אמנון כהן: רן כהן, יושב-ראש מכון התקנים, יושב אתנו.

אמנון כהן: יש לו גם תרומה רבה - -

רן כהן: אני יודע יפה מה זה להקשיב ליושב-ראש, אדוני.

רן כהן: ישבתי על הכיסא הזה פעמיים.

אמנון כהן: אני מספר שהיית שר וחבר כנסת מוכשר וישבת גם על הכיסא הזה פעמיים, ועשית עבודה מצוינת.

אמנון כהן: אני מברך את המכון שאתה עומד בראשו היום.

אמנון כהן: הם נהנים מהיוקרה והראייה הכוללת.

אמנון כהן: היית שר התמ"ת, נכון?

רן כהן: נכון.

אמנון כהן: לכן אתה יכול למנף את העבודה שם.

אמנון כהן: אני מקווה שתיקנתם את הליקויים שהצביע עליהם כאן מבקר המדינה.

אמנון כהן: בעניין תפקידיו של מכון התקנים היו כל מיני הערות, ונשמע אותן; היעדר שקיפות בסיווג טובין – אנחנו רוצים לדעת גם את זה; חוסר יעילות בחלוקת מכסות הייבוא מפטור ממכס או ממכס מופחת.

אמנון כהן: פה אנחנו רוצים לשמוע גם את רשות המסים, ואיך הם נערכים לכל תיקון הליקויים האלה.

אמנון כהן: תכף ניתן למשרד המבקר שיפרטו קצת, ואז ניתן הן למנכ"ל והן למכון התקנים לספר איך הם תיקנו את הליקויים שדוח מבקר המדינה מצביע עליהם.

אמנון כהן: ראשית כול, מבקר המדינה.

אמנון כהן: זמנך יקר, ולכן תודה רבה שראית לנכון להופיע בדיון הזה ולומר את דבריך.

אמנון כהן: בבקשה, אדוני.

אמנון כהן: לאחר מכן נציגך יציג לנו את הדוח.

< מבקר המדינה יוסף חיים שפירא: בוקר טוב, כבוד היושב-ראש חבר הכנסת אמנון כהן, כבוד המנכ"ל עמית לנג, רן כהן, השר לשעבר, מכובדי כולם.

< מבקר המדינה יוסף חיים שפירא: אני אנצל את הישיבה הזאת כדי לומר דברים כלליים לנושא הדוח עצמו שהצוות המקצועי יציג.

< מבקר המדינה יוסף חיים שפירא: היות שמדובר בדוח מעקב הרי שתיקון ליקויים הוא חשוב בכל ימות השנה, והדברים ברורים ועתיקים.

< מבקר המדינה יוסף חיים שפירא: עם זאת בתקופה שבין השמשות, דהיינו בחילופי כנסת, ממשלה או שר מסוים יש לוודא שנושא תיקון הליקויים שעליהם הצביע המבקר בדוחותיו יבוצע.

< מבקר המדינה יוסף חיים שפירא: דברים אלה היום מהווים הערת אזהרה ובבחינת "לפני עיוור לא תשים מכשול".

< מבקר המדינה יוסף חיים שפירא: מכאן אני קורא לשרים המחליפים ולממשלה כולה ליתן דגש לתיקונים הנדרשים.

< מבקר המדינה יוסף חיים שפירא: מכאן שהאחריות של השר החליף לאי תיקון הליקוי תיזקף לחובתו האישית באופן שמי על כל המשתמע מכך.

אמנון כהן: מי מציג את הדוח?

<אוהד דבי: אני אוהד דבי, מנהל אגף בחטיבה הכלכלית שביצעה את הדוח.

<אוהד דבי: אני רוצה להודות לצוות שהכין את הדוח, לגברות הנכבדות רות זקן ודנה גרוס שעשו דוח מאוד מקצועי.

אמנון כהן: תודֵה לראש הוועדה ששם את זה על סדר היום.

<אוהד דבי: וליושב-ראש הוועדה שכינס את הוועדה לדון בדוח.

אמנון כהן: למרות שהכנסת פוזרה אתמול.

<אוהד דבי: בהחלט כל הכבוד שהמשכת בתכנית למרות הפיזור.

<אוהד דבי: כמו שפתחת ואמרת הדוח עוסק בחסמי ייבוא בגבול הדק שבין השמירה על בטיחות הציבור בתעשייה המקומית לבין הרצון להפחית מחירים, לעודד תחרות ובסופו של דבר להקטין את יוקר המחיה.

<אוהד דבי: מבקר המדינה מייחס חשיבות רבה לתחום יוקר המחיה בדוחות שנעשו וגם בדוחות שנעשים בימים אלה.

<אוהד דבי: לגבי הליקויים עצמם:

<אוהד דבי: המדיניות של משרדי הממשלה בכל הנוגע לפתיחת שוק ייבוא הטובין לישראל לא אחידה ולא מתואמת.

<אוהד דבי: לא תמיד נשמר האיזון בין העקרונות האלה שהזכרנו של התחרותיות והפחתת המחירים לבין עקרון השמירה על התעשייה מקומית.

<אוהד דבי: צו ייבוא חופשי הוא הצו שמסדיר את מרבית נושא הייבוא.

<אוהד דבי: מצאנו שיש הרבה הוראות מאסדרות שלא נכללות בצו.

<אוהד דבי: זה מאוד מקשה על העבודה של משרד הכלכלה.

<אוהד דבי: בהזדמנות הזאת אני רוצה לציין שבמהלך הביקורת היה שיתוף פעולה מלא של משרד הכלכלה, של מכון התקנים ושאר הגופים שפתחו לפנינו וענו לנו על כל מה ששאלנו.

<אוהד דבי: לגבי ועדות התקינה במכון התקנים – מצאנו ששיעור נציגי התעשיינים הוא גדול מהשיעור של הנציגים של הסוחרים ושל הצרכנים.

<אוהד דבי: זה עלול למנוע איזון בין האינטרסים השונים בעת קבלת תקינה, ועלול להשפיע לרעה על הצרכנים ועל הסוחרים.

<אוהד דבי: בתחום תקנים רשמיים ובדיקות התאמה לתקן, הממונה על התקינה שהוא אורגן של משרד הכלכלה – לא קבענו לגבי עבודה לקבלה של תקנים רשמיים או לביטול שלהם וגם לא נקבע לוח זמנים לכך.

<אוהד דבי: אני אסביר שתקן רשמי זה תקן שמחייב מוצר שרוצים לייבא בעמידה בו, לא וולונטרית.

<אוהד דבי: כלומר אם רוצים לייבא אז המוצר חייב לעבור בדיקת התאמה לאותו תקן.

אמנון כהן: מי ממונה התקינה היום?

<קריאה: הוא פרש.

<קריאה: אנחנו בתהליך של ממלא מקום.

אמנון כהן: איגור?

<קריאות: כן.

אמנון כהן: גרישה דויטש, נכון?

אמנון כהן: הוא פרש כבר?

אמנון כהן: בחור צעיר.

<אוהד דבי: חוק התקנים קובע בעצם שרק במקרים מאוד חריגים ישנו תקן בינלאומי ויכניסו בו הוראות שונות ייחודיות לישראל.

<אוהד דבי: כלומר מרבית התקנים צריכים להיות שווים לתקן הבינלאומי - -

אמנון כהן: אנחנו מאמצים אותם.

<אוהד דבי: לאמץ אותך ולהביא בקלות את אותו מוצר מיובא, כמובן בהנחה שמדובר במעבדה מוכרת וטובה.

<אוהד דבי: מצאנו שלמרות הוראות החוק האלה בכלל התקנים רק 30% מהתקנים אומצו ככתבם וכלשונם, ובתקנים הרשמיים שיש חובה לעשות את הבדיקה רק 5% מהתקנים הרשמיים אומצו ככתבם וכלשונם.

<אוהד דבי: בעצם המגמה של חתימה על הסכמי הכרה הדדיים עם ועדות בינלאומיות שהמכון עושה בשנים האחרונות היא קצת עקרה מתוכן מכיוון שכך או כך צריך לעשות את בדיקות ההשלמה.

אמנון כהן: זה עולה הרבה כסף ומבזבז זמן.

<אוהד דבי: זה כסף וזמן, ובסופו של דבר זה חסם ייבוא.

<אוהד דבי: מחירון המכון שהוא באחריות של משרד הכלכלה לא עודכן כבר למעלה מחמש שנים.

<אוהד דבי: זה תהליך.

<אוהד דבי: אני בטוח שהמנכ"ל יתייחס לעניין, אבל זה משהו שחייב להיעשות ובצורה מעמיקה שמנתחת את כל הפעילויות של המכון והעלות האמתית שצריכה להיות לדברים השונים.

<אוהד דבי: לגבי התפקידים של המכון – מצד אחד המכון הוא זרוע ארוכה של משרד הכלכלה בנוגע לקבלת תקנים ובדיקות התאמה של מוצרי צריכה לתקן רשמי, והוא פועל כמונופול בתחום הזה; מצד שני הוא מתחרה במעבדות פרטיות בבדיקות מוצרים לצורך ייצוא.

<אוהד דבי: אנחנו מצאנו שהפיקוח של משרד הכלכלה על העבודה של המכון בכובעים השונים צריכה להשתפר.

<אוהד דבי: לסיכומו של דבר מצאנו שחסמים של ייבוא משפיעים באופן דרמטי על יוקר המחיה ועל התחרות במשק.

<אוהד דבי: זה מחייב מעורבות יותר גדולה של משרדי האוצר והכלכלה, במיוחד לאמץ תקינה בינלאומית בהתאם להוראות החוק, ולהגביר את הפיקוח ואת הבקרה על-ידי הממונה על התקינה שבסופו של דבר ייבחר; ולנתק את הקשר בין הליך התקינה לבין בדיקות הייבוא והפעולות המסחריות של המכון.

אמנון כהן: תודה רבה.

אמנון כהן: כבוד המנכ"ל, בבקשה.

<עמית לנג: אני אתייחס, ואם יהיה צורך בהתייחסות נוספת אני אתן את רשות הדיבור.

<עמית לנג: ראשית אני רוצה להודות למבקר המדינה, לאוהד ולצוות שעשה את העבודה.

<עמית לנג: חשוב מאוד שאותם ליקויים שמצאתם יהיו כתובים בדוח רשמי, פורמלי.

<עמית לנג: כמו שאוהד יודע, כשנכנסתי לתפקיד בכלל לא הייתי מודע לעובדה שנעשה דוח; אבל מהר מאוד גם השר וגם אני זיהינו שיש לנו בעיה קשה בייבוא.

<עמית לנג: לראשונה משרד הכלכלה שהיה בעבר משרד התעשייה והמסחר נדרש לעניין כי לאורך הרבה מאוד שנים הוא התעסק הרבה יותר בצד של הייצוא ושל התעשייה, והייבוא היה סוג של – אני לא רוצה להגיד "סרח עודף", אבל משהו נלווה שמטפלים בו כשצריך, אבל כמו שאוהד אמר לא הייתה מדיניות או גישה בתפיסה.

<עמית לנג: אנחנו שינינו את זה פחות או יותר בחודשים הראשונים שנכנסנו למשרד ברגע שהבנו שזה משפיע על יוקר המחיה.

<עמית לנג: התחלנו בתהליך.

<עמית לנג: זה התחיל בטיפול בנושא התקינה, לרבות בשינויים בחוק ההסדרים הקודם עשינו בחוק התקנים, וזה המשיך בהקמת ועדה בתיאום עם שר האוצר – שני השרים גם יחד.

<עמית לנג: במסגרת קבינט יוקר המחיה הכריזו על הקמת הוועדה.

<עמית לנג: הוועדה עבדה במשך שנה.

<עמית לנג: במהלך השנה הגיעה הטיוטה הראשונה של הדוח.

<עמית לנג: כשקראתי אותו בפעם הראשונה ממש חייכתי לעצמי כי הוא פגע אחד לאחד באותם נושאים שעלו בוועדה.

אמנון כהן: מקצוענים עובדים שם, מה חשבת.

<עמית לנג: חבל על הזמן.

<עמית לנג: גם בדיונים שערכנו לא הופתעתי משום דבר כי גילינו את כל הדברים במסגרת עבודת הוועדה.

רן כהן: מניסיון, אדוני המנכ"ל ואדוני היושב-ראש, זה המקצוענים הכי קבועים במדינה.

אמנון כהן: חסר שלא, חס וחלילה.

< מבקר המדינה יוסף חיים שפירא: יש לנו עובדים במשרד מבקר המדינה שעובדים לא רק 30 שנה, גם 40 שנה.

רן כהן: אני מכיר חלק מהם.

אמנון כהן: אולי כבר עייפים.

<מבקר המדינה יוסף חיים שפירא: מתעצמים מיום ליום.

אמנון כהן: משתבחים עם הזמן, אתה אומר.

רן כהן: אדוני המבקר, אני עוד פגשתי אותם כשמרים בן-פורת הייתה המבקרת.

<עמית לנג: לגופו של עניין, ממש יום לפני שהתחיל הבלגן בכנסת קבינט יוקר המחיה התכנס ואישר את המלצות הוועדה שהתקבלו, אגב, פה-אחד בקרב כל הגורמים.

אמנון כהן: הקבינט אישר או הממשלה?

<עמית לנג: קבינט יוקר המחיה, וזה הפך להיות החלטת ממשלה מחייבת.

אמנון כהן: יופי.

אמנון כהן: זה חשוב.

<עמית לנג: לקבינט יש סמכויות של ממשלה בעניינים האלה.

<עמית לנג: ההחלטה התקבלה, והיא מחייבת.

<עמית לנג: למעשה, במימוש ההחלטה – ויש עוד דברים שיצטרכו גם להתממש גם במסגרת הממשלה הבאה כי חלק מהדברים כרוכים גם בחקיקה, ואני תכף אתייחס ואסביר – למעשה, כל הליקויים שמופיעים בדוח אמורים להיות מתוקנים.

אמנון כהן: אני צריך להגיד לך: היעדר מדיניות.

אמנון כהן: יש מדיניות?

<עמית לנג: תן לי.

<עמית לנג: אני מבין שההמלצות של הדוח מסדירות בדיוק את העניין הזה.

<עמית לנג: מה הדוח מצא, ומה קיבלנו בהחלטת ממשלה?

<עמית לנג: למעשה, במשק הישראלי לא הייתה מדיניות אחידה במובן הזה שכל רגולטור היה דורש רשימה שלמה של דרישות מהיבואן שלא בהכרח תואמות את מה שמקובל בעולם המפותח.

<עמית לנג: למעשה, קיבלנו החלטה של ממשלת ישראל שלפיה, אנחנו לא ממציאים יותר את הגלגל.

<עמית לנג: לא מדובר רק על תקינה – מדובר על דרישות בכלל.

<עמית לנג: תקינה זה חלק מהדרישות.

<עמית לנג: יש הרבה מאוד דרישות אחרות שהן לא בהכרח באות לידי ביטוי - - -

<דני גולדשטין: בעבר הייתה החלטת ממשלה שאסור להסתמך על כל מיני חיקוקים וצווים, אלא לעבור לדברים מסודרים.

<עמית לנג: ההחלטה אומרת שמעתה ואילך כל רגולציה או דרישה, לרבות תקינה – אבל לא רק – תהיה נסמכת על מה שמקובל בעולם המפותח, על המדינות המפותחות ועל ה - - - המפותחים, בעיקר מי שחבר ב-OECD.

אמנון כהן: זה מופיע אצלכם פה?

<עמית לנג: חד וחלק.

<עמית לנג: הממשלה גם אימצה את זה.

<עמית לנג: למעשה, זה מביא אותנו למקום של מדיניות אחידה כי אנחנו בעצם אומרים, אנחנו לא רוצים להמציא את הגלגל ולא רוצים שכל רגולטור ימציא לעצמו את הדרישות, אלא יסתמך עד כמה שניתן על המדיניות - -

אמנון כהן: מי בוחן אם זה מתאים?

<עמית לנג: קודם כול אני שמח לבשר שבמסגרת עבודת הוועדה רגולטור מסוימים כבר הבינו שזה נכון להם, והתחילו ללכת בכיוון.

<עמית לנג: דוגמה טובה לכך היא מנהל שירות המזון מר אלי גורדון.

<עמית לנג: אנחנו כבר עם תזכיר חוק מוכן בנושא בריאות ומזון שהושלם על-ידי כל המשרדים ומוכן להפצה.

<עמית לנג: אם לא היינו מתפזרים הוא היה מגיע לכנסת כבר במושב הזה.

<עמית לנג: זה היה התכנון.

<עמית לנג: הוא הולך אחד לאחד עם המלצות הוועדה.

<עמית לנג: בנוסף בוועדת הכלכלה נדון חוק שירותי תחבורה שהחלקים שנוגעים לייבוא בו הותאמו תוך כדי עבודת הוועדה בדיוק לרעיון הזה.

<עמית לנג: זאת אומרת בלי שסיימנו את עבודת הוועדה חלק מהרגולטורים שהיו בעיצומם של תהליכים נצמדו לעקרונות בשיג ושיח אתנו, ולמעשה, יצאו לדרך כאשר הם מתאימים את עצמם לעקרונות הדוח שאפילו לא הופץ עדיין.

<עמית לנג: זה הישג בעיניי כי זה ממש לא טריוויאלי.

<עמית לנג: דבר שני שמצאנו, והוא מאוד בעייתי, וזה קשור גם לחלק מההערות של המבקר הוא השיטה.

<עמית לנג: נניח שאתה עומד בדרישות שאמורות להיות מותאמות לעולם – במדינת ישראל יש נטייה לבדוק כל דבר כזה מראש ולא לבדוק אחרי ולהתבסס על הצהרה כמו שמקובל.

<עמית לנג: ברוב המקומות בעולם במוצרים הלא מסוכנים, אותם אלה שלא מסכנים את בריאות הציבור ואת ביטחונו, מקובל להסתמך על הצהרה של היבואן - -

אמנון כהן: - - -

<עמית לנג: כן.

<עמית לנג: כמובן, הוא לוקח אחריות.

<עמית לנג: ברגע שהוא מצהיר, ואחר כך הרגולטור תופס אותו שהוא הצהיר שקר ננקטות נגדו הרבה מאוד סנקציות גם מנהליות וגם פליליות.

<עמית לנג: אנחנו ממליצים לעבור לשיטה הזאת, מה שיאפשר זרימה הרבה יותר חופשית והרבה פחות היתקלות בחסמים ובאישורים נדרשים מראש מרגולטורים.

אמנון כהן: אתה לא יודע אם זה טוב, אבל.

<עמית לנג: זה עובד ככה בכל העולם.

<עמית לנג: אני לא חושב שאנחנו צריכים להמציא את הגלגל.

אמנון כהן: ואם יהיה מוצר לא טוב, וייפגעו ילדים?

<עמית לנג: לא מדובר על מוצרים מסוכנים.

אמנון כהן: מוצרים פשוטים – בפורים כל מיני אקדחים יכולים להיות מסוכנים מאוד.

<עמית לנג: זה נחשב מסוכן.

<תמר פינקוס: אלה מוצרים מסוכנים.

אמנון כהן: הם נראים פשוטים, פלסטיק כאלה.

<עמית לנג: זה נחשב מסוכן.

<תמר פינקוס: הם מוגדרים מסוכנים.

<עמית לנג: כל מה שיש לו פוטנציאל נזק גבוה לא ייכנס.

אמנון כהן: מי קובע את זה?

<עמית לנג: הממונה על התקינה במשרד הכלכלה.

אמנון כהן: איגור, אתה צריך לבדוק הכול כמו שצריך.

אמנון כהן: לעשות פיזית.

<עמית לנג: יש גם מקובלות בעולם.

<עמית לנג: גם העולם לא מסכן את התינוקות שלו ואת הילדים.

אמנון כהן: עם ישראל מיוחד, לא כמו כל העולם.

אמנון כהן: עם סגולה אנחנו.

<עמית לנג: לגבי עדכון צו ייבוא חופשי – למעשה, נתנו במסגרת ההמלצות הנחיה חד-משמעית – וכל הרגולטורים הסכימו לה - שמהיום ואילך כל הוראה חדשה שהם רוצים לתת תהיה מחויבת להיות מועברת אלינו במקביל להיותה מועברת למכס שהוא גוף אוכף כדי שנוכל לדעת ולהכניס אותה לצו ייבוא חופשי.

<עמית לנג: אנחנו, כמובן, נסדיר גם את ההוראות הישנות, אבל אנחנו יותר מוטרדים שהשטף ייעצר.

אמנון כהן: הסתדרתם עם משרד המשפטים?

אמנון כהן: כי פה יש חילוקי דעות עם מה שציין המבקר.

<עמית לנג: אז כבר החלקנו את חילוקי הדעות עם משרד המשפטים, ועובדה היא שהוא גם תמך בהוראה הזאת.

<עמית לנג: בעצם מה הייתה המחלוקת?

<עמית לנג: הוא לא רצה שאנחנו נהיה בתווך שעוצר את ההוראות של רגולטורים אחרים.

<עמית לנג: לכן הגענו אתו להסכמה שאם אפשר להעביר לפני כן הוא יעביר לפני כן, אבל אם יש לו משהו דחוף הוא קודם כול ישדר למכס; אבל במקביל הוא ישדר אלי גם כדי לדעת ולעדכן את הציבור, אבל גם כדי לתקן במקביל את ההוראה של צו ייבוא.

<עמית לנג: הנחיה חד משמעית.

<עמית לנג: כל הוראה חדשה שרוצים לתת תהיה מחויבת לעבור אלינו.

רן כהן: אדוני היושב-ראש, ברשותך, אני אבהיר שמאחר שצו ייבוא חופשי נמצא גם בידיים של שרים אחרים, אז מה שאומר המנכ"ל הוא דבר מאוד חכם, שהם לא יכולים להעביר בלי להעביר את זה אליך.

<עמית לנג: אתה לא מדייק, רן.

<עמית לנג: צו ייבוא חופשי הוא באחריות שר הכלכלה, נקודה.

רן כהן: אבל זה נכון.

רן כהן: הרגולטורים הם גם משרדים אחרים.

<עמית לנג: האחריות על צו ייבוא חופשי היא של שר הכלכלה.

<עמית לנג: הרעיון וההערה הנכונה שהייתה בביקורת היא שאם זה כך אז, בבקשה, שהמשרדים האחרים שמטפלים בייבוא, יש להם הוראה חדשה – הם רוצים לשנות משהו שיעשו את זה דרך צו ייבוא חופשי ולא דרך תקנות שלהם בעוד אנחנו לא מודעים לזה, ואז זה גורם לבלגן ולבלבול.

רן כהן: נכון.

<עמית לנג: אז אני אומר – הסדרנו את זה בצורה מאוד יפה בהמלצות של הדוח.

רן כהן: טוב מאוד.

<עמית לנג: ייצוג חסר – אנחנו מסכימים להערה.

אמנון כהן: איך סידרתם את זה?

<עמית לנג: בהמלצות המלצנו בצורה חד-משמעית להוסיף ייצוג שהוא מאוזן יותר גם מטעם המשרד וגם מטעם איגוד לשכות המסחר כדי שהוועדות יהיו מאוזנות יותר, וההחלטות יתקבלו בצורה מאוזנת.

אמנון כהן: מי מייצג את האינטרס הציבורי?

אמנון כהן: מי מייצג את הצרכן?

<תמר פינקוס: אנחנו.

<עמית לנג: גם תמר פינקוס שיהיה לה נציג שם, וגם אנחנו וגם איגוד לשכות המסחר והמועצה לצרכנות.

<תמר פינקוס: המועצה לצרכנות זה לא גוף רגולטורי.

<תמר פינקוס: כך שממש הגנה, כמו שאמר המנכ"ל - -

<עמית לנג: גוף שמייצג את הצרכנים זה תמר.

אמנון כהן: תמר, יש לך עבודה חשובה, לייצג את כולם, את כל הצרכנים.

<תמר פינקוס: אני עושה את זה 24 שעות ביממה.

אמנון כהן: אבל יש רק 23.

<תמר פינקוס: במתמטיקה שלי יכולות להיות רק 23, אתה צודק.

<עמית לנג: אדוני היושב-ראש, רק לציין שיש קשר הפוך בין ההוראה להתאים לחלוטין את התקנים ואת הדרישות למקובל הבינלאומי לבין עבודת ועדות התקינה.

<עמית לנג: משום שאם מאמצים as is אז למעשה לא צריכה להיות בעיה.

<עמית לנג: הבעיה מתחילה להיווצר כשלא מאמצים as is ואז מי יותר חזק – מי שיושב בוועדות שדוחף את אותם שינויים ואת אותן דרישות זה מי שיותר חזק.

<עמית לנג: ככל שילכו לאמץ as is תהיה לנו גם פחות בעיה.

<עמית לנג: אבל גם וגם.

אמנון כהן: כמה חברים יש שם וכמה יש לכל אחד?

<עמית לנג: תלוי באיזו ועדה.

<עמית לנג: בכל ועדה זה הרכב שונה.

<דני גולדשטין: כ-14 חברים בדרך כלל.

אמנון כהן: כמה נציגים יש לצרכנים?

<דני גולדשטין: שניים.

אמנון כהן: שניים מתוך 14? יש להם השפעה?

<דני גולדשטין: אבל תחשוב כמה גורמים יש.

<דני גולדשטין: יש רשויות, יש ממשלה, יש תעשיינים, יבואנים, קבלנים, לשכות המהנדסים.

<דני גולדשטין: הוועדה מורכבת כמעט מכל מגזרי המשק.

אמנון כהן: על כל נושא באים?

אמנון כהן: אם זה על נושא אחר קבלן לא צריך לבוא.

<דני גולדשטין: תלוי בתחום של הוועדה.

אמנון כהן: בכל אחד מהם כמה נציגי צרכנות יש?

<דני גולדשטין: נציג אחד עד שלושה, תלוי.

רן כהן: אדוני היושב-ראש, אני אתן לך את הנתון הכי פשוט.

רן כהן: במכון שאני עומד בראשו יש שני נציגים לצרכנות.

אמנון כהן: מתוך?

רן כהן: מתוך 28.

אמנון כהן: מה זה שניים?

רן כהן: אפילו אני עצמי לא יודע אם זה 27 או 28.

אמנון כהן: כמה מופיע באסדרה?

<עמית לנג: לא מופיעים מספרים.

רן כהן: אבל אל תשכח, אדוני היושב-ראש, ששם יש נציגים לכל הגופים האלה שהמנכ"ל ציין.

רן כהן: זה גם התעשיינים, גם היבואנים, גם הרשויות.

אמנון כהן: מעבר לנציגויות אתם צריכים להסתכל מי מייצג את הצרכן גם בנושא הבנייה, גם בנושא המזון, גם בנושא תעשייה.

אמנון כהן: מי מייצג אותם בסוף?

<דני גולדשטין: יש בדרך כלל שני נציגי צרכנים בכל ועדה כזאת - -

אמנון כהן: שזה לא מספיק.

<עמית לנג: - - מתוך ארבעה עשר.

אמנון כהן: הדוח מציין שזה לא מספיק.

אמנון כהן: גם לסוחרים, גם לצרכנים לא היה מספיק ייצוג.

אמנון כהן: אם אתה משאיר את זה ככה, כבוד המנכ"ל - -

<עמית לנג: אני לא משאיר את זה ככה.

<עמית לנג: אני משאיר את זה למשרד הכלכלה.

אמנון כהן: יגידו, אנחנו רוצים עוד תעשיין שם.

אמנון כהן: בסוף מי שנפגע זה הצרכן.

<עמית לנג: אנחנו נדאג שזה לא יקרה.

אמנון כהן: אני כותב לי פה: "המנכ"ל ידאג לייצוג צרכנים".

<עמית לנג: מתחייב אני.

אמנון כהן: אני בודק את זה גם אחרי הכנסת.

<עמית לנג: אין בעיה.

אמנון כהן: בכל ועדה שאני אהיה אני אבדוק.

<עמית לנג: אני אשמח.

אמנון כהן: אוקיי.

אמנון כהן: ליקויים וקבלת תקנים רשמיים.

<עמית לנג: גם פה זה נכנס לתהליך שאנחנו מנסים להסדיר - -

אמנון כהן: זה בסך הכול 5% - - -

<עמית לנג: קודם כול יש ההוראה הכללית שלא פעם ראשונה התקבלה, אבל חידדנו אותה ברחל בתך הקטנה במסגרת החלטת הממשלה על הדוח.

<עמית לנג: בנוסף גם דאגנו שהיא תופיע בהחלטת הממשלה על הפחתת הנטל הרגולטורי.

<עמית לנג: זאת אומרת יש כבר שני מקומות שאימוץ התקנים הרשמיים כמו שהם בלי סטיות מופיע בהחלטות הממשלה.

<עמית לנג: לא סתם עשינו את זה; עשינו את זה גם כדי שמשרד ראש הממשלה שמטפל בהפחתת רגולציה באופן כללי יעזור לנו גם בעניין הזה, ויהיה על זה כשהוא במגעים עם משרדים אחרים.

<עמית לנג: בנוסף לידיעתכם, יושבת אצלי במשרד קבוצה יחד עם מכון התקנים אחת לשבוע שעוברת תקן-תקן ומסירה ממנו לאט-לאט את אותן סטיות ישראליות ייחודיות במקום שהן לא נדרשות, והיא נצמדת לאט-לאט לתקן הבינלאומי.

<עמית לנג: זה כבר דבר שאנחנו עושים אותו יום-יום בחודשים האחרונים, ויש לנו גם לא מעט הצלחות בעניין הזה.

<עמית לנג: איגור, אתה יודע לנקוב במספרים?

<איגור דוסקלוביץ: יש לנו נכון להיום כ-200 סעיפים שהעברנו למסלולי בדיקה.

אמנון כהן: באחת השאילתות בכנסת השר דיבר על כך שיש חסמים כל כך קשים – לפעמים יש על מוצר אחד 28 רגולטורים.

אמנון כהן: הוא אמר שמכל הכיוונים זה בא.

אמנון כהן: אתה גומר אתו, אתה מתחיל עם אחר, ואתה לא גומר אף פעם.

<איגור דוסקלוביץ: אני חייב להוסיף, עמית, שזה שנה וחצי אנחנו עושים חיים מאוד קשים גם לאגף התקינה במכון התקנים.

<איגור דוסקלוביץ: כשמגיע תקן רשמי לאישור אנחנו דורשים נימוק אמתי לכל שינוי ושינוי ולא מעט תקנים חוזרים חזרה לאגף התקינה בגלל שהנימוקים לשינויים שמציג האגף לא משכנעים אותנו שהם הכרחיים.

<עמית לנג: השר ואני לא מקבלים אוטומטית כל תקן רשמי שמבקשים להכריז עליו, אלא אם אנחנו משתכנעים שהוא באמת מבוסס על תקן בינלאומי, ואין בו דרישות לא רלוונטיות.

<עמית לנג: השר מאוד צודק כי לפעמים יש דרישות שאתה נתקל בהן שאתה לא מבין בכלל למה הן נדרשות.

אמנון כהן: אי בדיקת מחירון במשך חמש שנים ועדכון.

<עמית לנג: נכון, הביקורת מוצדקת, ואנחנו בעיצומו של תהליך בדיקה - -

אמנון כהן: עד עכשיו לא?

<עמית לנג: אנחנו בעיצומו של תהליך.

<עמית לנג: אתה יודע כמה אלפי פריטים הם בודקים?

<עמית לנג: אני עובר פריט-פריט.

<עמית לנג: אני רוצה לתמחר את כל הפריטים שלהם, כמו שאמר אוהד, במונחי עלות - -

אמנון כהן: אז אולי תתחיל קודם כול עם מה שיש.

אמנון כהן: אחר כך יתוספו.

<עמית לנג: קודם כול עשינו בדיקה מדגמית כדי לראות מה גודל הסטייה.

<עמית לנג: מצאנו סטייה מאוד גדולה גם למטה וגם למעלה.

<עמית לנג: זאת אומרת חלק מהתעריפים שלהם, יכול להיות שהם נמוכים מדי, ויכול להיות שחלק מהתעריפים גבוהים מדי.

<עמית לנג: לכן אמרנו, אוקיי, אם זה המצב בבדיקה מדגמית חייבים להיכנס עד הקצה.

<עמית לנג: אנחנו בתהליך, ואני מקווה שתוך כמה חודשים זה יסתיים כי זה תמחור מאפס.

<עמית לנג: זה תהליך ארוך, קשה ומורכב.

אמנון כהן: העדכון שלו צריך להיות פעם בשנה בעיקרון?

<עמית לנג: כן.

<עמית לנג: אחרי שנסדיר את זה פעם אחת נביא את העדכון, וגם הנחיתי שמעכשיו אחת לשלוש שנים עושים בדיקה.

<עמית לנג: זאת אומרת מעדכנים וממדים, אבל אחת לשלוש שנים שוב נכנסים ובודקים.

אמנון כהן: אבל אתה מתחייב גם להעביר את זה למנכ"ל הבא כי אולי תהיה מנכ"ל משרד ראש הממשלה.

אמנון כהן: אבל תעביר את זה הלאה.

רן כהן: הרמז הוא דווקא על משרד הביטחון, לדעתי.

אמנון כהן: קודם כול הוא קופץ למעלה.

אמנון כהן: אם לא אז ביטחון.

<עמית לנג: ככל שזה תלוי בי אני נשאר.

<עמית לנג: יש לי העבודה הזאת.

<עמית לנג: זאת עבודה חשובה, אדוני היושב-ראש.

אמנון כהן: אני מסכים, אלא אם כן יהיה שר שירצה להביא מישהו אחר.

אמנון כהן: זאת משרת אמון.

אמנון כהן: אבל אני רוצה לשבח את השר שבחר איש מוכשר ומקצוען שגם מכיר את המערכת.

אמנון כהן: זה לא פשוט להיכנס למערכת ציבורית שאתה לא מכיר מבחוץ.

אמנון כהן: אתה גדלת בפנים אז אתה באמת יודע לטפל בדברים ולעבור את משרד המשפטים ואת משרד האוצר.

אמנון כהן: כולם היו פקודיך בפעם הקודמת.

אמנון כהן: אי פרסום דין וחשבון – מה קורה?

אמנון כהן: למה הם לא מפרסמים?

<עמית לנג: אני חושב שהם צריכים לפרסם.

<עמית לנג: אני אשלח את ההתייחסות שלהם כי בכל זאת יש להם - -

אמנון כהן: אתה צריך לבדוק שהוא מפרסם.

אמנון כהן: אתה הרגולטור.

<עמית לנג: קודם כול הוא מפרסם דוחות.

<עמית לנג: הכוונה פה היא לפרסם אותן בצורה - -

<אוהד דבי: לא, לא, הרבה זמן לא פרסמו.

אמנון כהן: אני אתן לך אחר כך לדבר.

אמנון כהן: גם מכון התקנים כאן.

אמנון כהן: הוא גוף מונופוליסטי?

<עמית לנג: הוא גוף מונופוליסטי במקטעים מסוימים.

אמנון כהן: זה טוב, ככה זה צריך להיות.

<עמית לנג: יש דעות לכאן ולכאן.

אמנון כהן: במעבדות אתה יכול להוציא חלק לפיקוח שלכם.

<עמית לנג: חלק נמצא בחוץ, וחלק הוא היחיד שבודק.

<עמית לנג: יש פה דעות שונות לעניין הזה.

<עמית לנג: אנחנו כרגע החלטנו להסדיר עם המכון תהליכים מאוד חשובים לנו, ובהמשך לשקול האם לפתוח עוד דברים לתחרות.

<עמית לנג: כרגע זה לא על השולחן.

אמנון כהן: יש לך עוד נושא פה?

<עמית לנג: לא.

<עמית לנג: זה נושא חשוב, ואני מקבל אותו.

<עמית לנג: אנחנו גם טיפלנו בו בדוח.

אמנון כהן: אתה מתכוון להיעדר שקיפות.

<עמית לנג: כן.

<עמית לנג: יחד עם המכס במסגרת הדוח הסכמנו שנקים אתר אינטרנט שמפשט מאוד את המידע לציבור, בין אם זה הציבור האזרחי ובין אם זה ציבור היבואנים כדי שיבינו יותר טוב מה נדרש מהם, ואיך פריטי המכס מסווגים.

<עמית לנג: אנחנו עובדים על זה, ונעשה את זה בחודשים הקרובים.

אמנון כהן: בחקלאות מה קרה?

<עמית לנג: קודם כול חקלאות זה בחקלאות.

<עמית לנג: אבל - -

אמנון כהן: - - -

<עמית לנג: אבל גם יש לנו בשורה.

אמנון כהן: מי פה ממשרד החקלאות?

<גלעד אלירז: אני.

אמנון כהן: תכף תציג את הדברים.

אמנון כהן: קראת את הדוח, כן?

<גלעד אלירז: קראתי את הדוח.

<עמית לנג: גם פה אנחנו אנשי בשורה.

<עמית לנג: לאחרונה פרסמנו נוהל מכסות חדש שבראש מעייניו זה שיקולי יוקר מחיה והקצאת מכסות באופן שיביא כמה שיותר להפחתת יוקר המחיה.

<עמית לנג: בתיאום עם משרד החקלאות גם קיבלנו לידינו חלק מהמוצרים שהוא היה בעבר מחלק, ואנחנו הכנסנו אותם, כמובן, לתוך הנוהל הזה.

<עמית לנג: אפילו לאחרונה פרסמנו תחת הנוהל הזה מכרז לחלוקת מכסות לייבוא גבינה צהובה.

<עמית לנג: הפרמטר המרכזי במכסות שניתן הוא המחיר לצרכן.

<עמית לנג: נתנו מכסה מאוד גדולה.

<עמית לנג: אני לא רוצה להקדים את המאוחר, אבל יש לנו כבר הצעות מחיר שהן מתחת למחיר המפוקח של גבינה צהובה היום בארץ באופן משמעותי.

אמנון כהן: מישהו אמר לי בדיון שהייתי בו בשדרות שבו דיברנו גם על יוקר מחיה, שאפשרתם את זה – אני לא יודע אם אתם או הם – שרק יבואנים גדולים יכולים לייבא.

<עמית לנג: קשקוש מוחלט.

<עמית לנג: יש לנו שש הצעות יפות.

<עמית לנג: עזוב, כל האינטרסנטים.

<קריאה: 360 טון.

<עמית לנג: יש לנו שש הצעות יפות.

<עמית לנג: עובדה שאנחנו צדקנו בסוף ולא כל אותם אינטרסנטים.

<עמית לנג: אני אומר לך שיש לנו הצעה יפה - -

אמנון כהן: שלא החזקים יהיו אלה שמרוויחים.

<עמית לנג: אבל המחיר – מה זה משנה מי מביא?

<עמית לנג: בסוף אני אומר לך שבשורה התחתונה יש לי הצעה שהיא מתחת למחיר המפוקח בעשרות אחוזים.

אמנון כהן: מחיר מטרה.

אמנון כהן: כשרות בסדר?

<עמית לנג: כן, ברור.

<עמית לנג: אי אפשר להביא לא כשר.

אמנון כהן: אתה רוצה להשלים את הנקודה הזאת?

<גלעד אלירז: אני מנהל תחום ייבוא במשרד החקלאות.

<גלעד אלירז: אנחנו עבדנו בתיאום עם משרד הכלכלה גם על הסדרת המכסות שהייתה מוסדרת ברובה גם לפני כן, אבל יש קריטריונים איזה מהמכסות מחולקות על-ידינו, ואיזה על-ידי משרד הכלכלה.

<גלעד אלירז: בהמשך לזה כמו שעמית לנג הציג גם חלוקת מכסות הגבינה כפי שהתבצעה על-ידי משרד הכלכלה.

אמנון כהן: מה עוד יש בקנה שאתם הולכים להסדיר שיוזיל את המחירים וגם לשמור על התעשייה?

אמנון כהן: באיזון הזה.

<גלעד אלירז: בוודאי.

<גלעד אלירז: אצלנו זה גם שמירה על האינטרסים של החקלאות בישראל.

אמנון כהן: מה יש עוד בקנה חוץ מגבינה?

אמנון כהן: מה עוד חדש?

<גלעד אלירז: חלוקת המכסות מתבצעת בהתאם להסכמי הסחר, ובהתאם להסכמי הסחר קיימות גם מכסות.

<גלעד אלירז: במידה שאנחנו מזהים מחסור במוצרים מסוימים אנחנו פותחים מכסות וולונטריות לטובת הציבור שמטרתן לשמור על אספקה סדירה של התוצרת.

<גלעד אלירז: וכמובן, שמירה על המחיר הרצוי לצרכן.

רן כהן: אבל אתם הרי כבר יודעים שרוב המחירים הגבוהים זה בגלל התיווך ולא בגלל החקלאים.

<גלעד אלירז: זה בוודאי.

רן כהן: תטפלו בזה.

<עמית לנג: טיפלו.

<עמית לנג: במאי 2015 לראשונה אחרי עשרות שנים - -

רן כהן: מאי 2015 עוד לא היה.

<עמית לנג: אבל זה כבר חוקק.

רן כהן: אז זה יהיה.

<עמית לנג: הפטור החקלאי במקטע הבעייתי מחוק ההגבלים בוטל.

<עמית לנג: אני באוצר נכשלתי שלוש פעמים, והצלחתי עכשיו במשרד הכלכלה.

אמנון כהן: בביצוע היית במקום אחר.

אמנון כהן: אנחנו עוברים למכון התקנים.

אמנון כהן: בבקשה, בהתייחס לדוח: אי פרסום דין וחשבון ותפקידיו השונים של מכון התקנים.

אמנון כהן: בבקשה.

רן כהן: אדוני היושב-ראש, ברשותך אני אתחיל - -

אמנון כהן: כבר בירכתי אותך הרבה, אתה לא צריך יותר מדי.

אמנון כהן: אין לך פריימריז.

רן כהן: אני אתן למנכ"ל דני גולדשטין לרדת יותר לעומק הפרטים.

רן כהן: רק בדברים שנוגעים לתפקוד של מכון התקנים בכלל.

רן כהן: בכל נושא צו הייבוא החופשי זה באמת עניין של הממשלה, ולא אנחנו הכתובת לעניין הזה.

רן כהן: אנחנו מזדהים כללית עם הרצון להוריד את יוקר המחיה.

רן כהן: מבחינתנו זה ייעוד מאוד חשוב.

רן כהן: אני אפילו יכול לספר לך ולוועדה שהמכון לא העלה מחירים מאז 2007.

רן כהן: אתה מכיר עוד גורם - -

אמנון כהן: אבל יש ענפים שהמחירים ירדו בהם, והאזרחים סתם שילמו כסף.

רן כהן: אז אני אומר לך שאני לא מכיר שום גורם שצריך לקיים את עצמו – והמכון לא מתוקצב – שהוריד מחירים.

רן כהן: יוקר המחיה עלה, השכר עלה, אבל המכון לא העלה את המחירים.

רן כהן: כך שזה נעשה בהחלט מתוך רצון להזדהות עם המטרה להוריד את המחירים, ובעניין הזה המכון נמצא בדיוק במקום שבו נמצא המבקר והוועדה רוצה להגיע.

רן כהן: שנית, לגבי הייצוג בוועדות התקינה – הנושא הזה נמצא כרגע בבג"ץ.

רן כהן: הוועד הפועל הטיל עלי כיושב-ראש המכון לנסות לתווך בין הגורמים שעסוקים בנושא הייצוא והגופים השונים של מכון התקנים ולהגיע להבנה ולהסכמה.

רן כהן: המצב, למען האמת, מאוד מוזר.

רן כהן: אתה מכיר דירקטוריון עם 27 או 28 חברים?

רן כהן: זה המבנה.

רן כהן: זה נוצר בשנות ה-50, 60 - -

אמנון כהן: אפשר לשנות אם לא צריך.

אמנון כהן: מה הבעיה?

אמנון כהן: אני לא יודע, צריך לבחון.

רן כהן: אדוני היושב-ראש, אני מזדהה עם מה שאתה אומר.

רן כהן: אני רק רוצה להסב את תשומת לבך לבעיה מבנית שקיימת שם.

רן כהן: מאחר שהמכון הוא לא בדיוק אורגן ממשלתי, אבל הוא גם לא פרטי, מה שקורה זה שכל גורמי המשק - -

<דני גולדשטין: הוא תאגיד סטטוטורי.

רן כהן: הוא תאגיד סטטוטורי שבו כל גורמי המשק: הממשלה, היבואנים, התעשיינים, הקבלנים - -

אמנון כהן: אבל יש ענפים שכבר ירדו, ויש ענפים חדשים שנכנסו לשוק.

אמנון כהן: אז צריך את הייצוג שלהם.

רן כהן: אני אקצר לך: הנושא נמצא בבג"ץ.

אמנון כהן: למה צריך להגיע לבג"ץ?

אמנון כהן: לבג"ץ מגיעים כשיש זעקה.

אמנון כהן: בג"ץ צועק כשיש עיוות, והוא רוצה לתקן את העיוות.

רן כהן: אבל לא אנחנו עתרנו לבג"ץ.

רן כהן: - - -

אמנון כהן: בגלל שלא הסדרתם את זה, לא היה ייצוג הולם ואומרים לכם פעם, פעמיים ושלוש, ואתם לא עושים אז אתם הולכים לבג"ץ.

רן כהן: אדוני היושב-ראש, מאחר שכיהנתי בבית הזה כ-25 שנים, כמו שאתה יודע, זה עניין שלא הוסדר לא על-ידי המחוקק ולא על-ידי אף אחד.

רן כהן: זה עניין היסטורי.

אמנון כהן: בשביל מה שמו אותך שם עכשיו?

אמנון כהן: בשביל מה שמו אותך שם?

רן כהן: אני מסביר לך שניסיתי לעשות.

רן כהן: אתה יודע מה זה להביא את אוריאל לין ואת צביקה אורן להסכמה?

רן כהן: ישבתי איתם יחד באותו חדר, הרגשתי שהעניין מסודר, והנה, פתאום גם זה לא מוסדר.

אמנון כהן: זה הולך להגיע להסדרה?

רן כהן: אני מקווה שזה יוסדר.

רן כהן: אין לי אלא לקוות.

רן כהן: הייתי שמח שהדבר הזה היה מוסדר בלי בג"ץ, אבל נראה איך זה יתפתח.

רן כהן: עוד דבר שאני רוצה להדגיש: נאמר בדוח כאילו המכון מערער או משיג על ועדת טרכטנברג.

רן כהן: אנחנו לא מערערים.

רן כהן: המכון עשה כל מה שהוא יכול בהקשר להמלצות הממשלה בוועדת טרכטנברג כדי ללכת לקראתם במטרה להגיע לפתרונות שרצו שנגיע אליהם.

רן כהן: דבר אחרון – אני רוצה לבקש ממך שתאפשר למנכ"ל המכון דני גולדשטין שמכיר את הפרטים יותר ממני לומר דברים.

רן כהן: הוא עובד בזה.

רן כהן: אני בהתנדבות.

אמנון כהן: עדיין בהתנדבות?

אמנון כהן: הדברים האלה זה פול טיים ג'וב.

<דני גולדשטין: התחלנו, אבל זה נעצר לנו עכשיו.

אמנון כהן: למרות שהוא לא מהבית היהודי התחלתם לסדר?

רן כהן: אני מבית כהן כמוך.

אמנון כהן: אתה משבט הכוהנים.

אמנון כהן: דני, בבקשה.

אמנון כהן: תתייחס לדוח – אי פרסום דין וחשבון.

רן כהן: אני מתנצל אם אצטרך לעזוב את הישיבה באמצע.

אמנון כהן: אתה יושב-ראש בהתנדבות.

אמנון כהן: כשאתה רוצה אתה יכול ללכת.

<דני גולדשטין: עוד לפני שנכנסו שר הכלכלה החדש והמנכ"ל התחלנו בתהליך של רפורמה במכון התקנים כדי להקל על כל תהליכי הייבוא והייצוא וכל מה שקשור לזה.

<דני גולדשטין: בכניסתו של המנכ"ל והשר החדשים עבדנו על תכנית "12 הנקודות" שמימשה חלק גדול מהרפורמה.

<דני גולדשטין: עוד לפני שמבקר המדינה התחיל לבדוק את זה אנחנו כבר היינו בעיצומו של תהליך שאמור לשפר את כל תהליכי הייבוא למדינת ישראל.

<דני גולדשטין: יש לנו הישגים גדולים מאוד, וכמעט את כל מה שתכננו עשינו.

<דני גולדשטין: כמה התייחסויות: בנושא אי פרסום דין וחשבון – אכן שנים לא פרסמו את זה במכון.

<דני גולדשטין: זה לא בסדר.

<דני גולדשטין: אנחנו כבר התחלנו לעסוק בזה לפני שנה וחצי.

אמנון כהן: כמה זמן כבודו בתפקיד?

<דני גולדשטין: בערך ארבע שנים.

אמנון כהן: מה הבעיה שלא פרסמת בשנה שעברה?

<דני גולדשטין: פרסמנו.

אמנון כהן: ממתי?

<דני גולדשטין: ב-2013 כבר פרסמנו.

אמנון כהן: למה לא ב-2011?

<דני גולדשטין: ב-2012 התחלנו לעבוד על זה.

<דני גולדשטין: עבדנו על עוד הרבה דברים.

<דני גולדשטין: כשהגענו לנקודה הזאת ב-2013 כבר פרסמנו.

<דני גולדשטין: הדוח נמצא שקוף לגמרי באתר מכון התקנים.

<דני גולדשטין: כולם יודעים את זה.

<דני גולדשטין: שנית, נושא התקנים הבינלאומיים.

<דני גולדשטין: עשינו עבודה של כמה שנים של אימוץ תקינה בינלאומית.

<דני גולדשטין: כשמדברים על אימוץ מלא או לא מלא מדברים על הסימון בעברית שהוא חובה על כל מוצר כמעט.

<דני גולדשטין: המשמעות של זה היא שבגדול אף תקן כמעט לא יכול להיות כלשונו.

<דני גולדשטין: מה לעשות, אנחנו פה מדינה דוברת עברית, ויש עוד כל מיני חוקים שחוקקו על-ידי משרדים אחרים, כמו חוק החשמל שמחייבים אותנו בכתיבת התקנים.

<דני גולדשטין: זה חלק מהסדרה שהמנכ"ל עושה עכשיו יחד עם המשרדים.

<דני גולדשטין: כשכל הדבר הזה יוסדר ככלל אנחנו, כמובן, נזרום לתוך התהליך הזה.

<דני גולדשטין: כך שבהחלט אנחנו פועלים לפי המדיניות, לפי האימוץ.

<דני גולדשטין: גם במקום שיש פערים בין האימוץ המלא לבין זה הפער הוא יחסית קטן.

<דני גולדשטין: רוב הבדיקות המהותיות הן באימוצים החלקיים, ולכן יש הקלה מהותית על היבואנים.

<דני גולדשטין: כדי להקל על זה חתמנו על הסכמי הכרה הדדית עם מעבדות מהגדולות בעולם, אפילו מעבר למה שתכננו, וכרגע אין כפילות בבדיקות.

<דני גולדשטין: יותר מזה, בשקיפות – כדי שהיבואנים יידעו איזה בדיקות הם צריכים לעשות מול הגורמים הבינלאומיים עבדנו עם לשכות המסחר ועם משרד הכלכלה על מיפוי מלא שנמצא באתר המכון של כל הבדיקות שצריך לבצע.

<דני גולדשטין: כך שקל לאנשים מה נדרש לעשות בשקיפות מלאה.

<דני גולדשטין: זה מקל על הייבוא למדינת ישראל.

<דני גולדשטין: מחירון המכון – מאז שנכנסתי לתפקיד כבר שלוש פעמים העברנו את מחירון המכון לאישור השר, ולדעתי, רק השר הזה עשה מאמץ גדול מאוד לבחון הכול מהתחלה.

<דני גולדשטין: דיברת על חמש שנים – חמש שנים לא נגענו במחירון.

<דני גולדשטין: כלומר למרות עליות השכר במשק המחירון לא עלה, ועכשיו אנחנו עושים עבודה משותפת בשקיפות מלאה עם משרד הכלכלה כדי לעדכן ולראות לאן הולכים.

<דני גולדשטין: דבר חשוב נוסף, יחד עם משרד הכלכלה עשינו סקר אצל יבואנים, לקוחות שלנו, כדי לראות מה רמת השירות שאנחנו נותנים ועד כמה קל לעשות את הפעילות מול מכון התקנים.

<דני גולדשטין: גילינו דברים טובים וגם דברים שצריך לטפל בהם.

<דני גולדשטין: אנחנו עובדים לטפל בדברים האלה.

<דני גולדשטין: סך הכול עבודה משותפת, הרבה שינויים והרבה דברים שהולכים לקראת הצרכנים והיבואנים, כך שבסופו של יום אנחנו תורמים להורדת יוקר המחיה.

אמנון כהן: שיפרתם את ההליכים?

אמנון כהן: הדוח מציין שההליכים היו מסורבלים.

<דני גולדשטין: שיפרנו מאוד.

<דני גולדשטין: ההליכים היום ממוחשבים לחלוטין.

<דני גולדשטין: אתה צריך לבוא למכון – זאת מערכת ללא נייר לחלוטין.

<עמית לנג: צריך להגיד מילה טובה.

אמנון כהן: אני עוד לא יודע.

<עמית לנג: אני רוצה להגיד מילה טובה.

< מבקר המדינה יוסף חיים שפירא: אם הוא יגיד עכשיו מילה טובה רן יצא ויברח לנו.

<עמית לנג: מה שמגיע מגיע.

רן כהן: עכשיו עשית משהו לא פייר.

רן כהן: אני באמת צריך ללכת, אבל יחשבו שאני הולך כדי שיגידו מילה טובה.

אמנון כהן: כבוד המנכ"ל, הדוח מציין גם שהפיקוח והבקרה על העבודה של המכון חסרים.

אמנון כהן: האם שיפרתם את הידוק הקשר ואת העבודה המשותפת?

אמנון כהן: מי מטעמכם שם בודק כל הזמן?

אמנון כהן: כי היה חסר פה.

אמנון כהן: מה שיפרתם פה?

<עמית לנג: אנחנו נמצאים איתם בקשר הרבה יותר הדוק וגם בוחנים איתם את התהליכים שהם עושים מול היבואנים.

<עמית לנג: אנחנו גם באים בדרישות.

<עמית לנג: כמו שנאמר כאן הסקר היה חלק מהמהלכים של הפיקוח והבקרה שאנחנו עושים.

<עמית לנג: רציתי להגיד מילה טובה גם לרן וגם לדני, ומגיעה להם מילה טובה גם על שיתוף הפעולה וגם על הנכונות לשנות דברים שלא שונו הרבה מאוד שנים.

<עמית לנג: לא תמיד אנחנו מסכימים, אבל תמיד יש דיאלוג ושיתוף פעולה, ובסופו של יום הם כן מנסים להביא לידי מימוש את הדברים שאנחנו מבקשים.

אמנון כהן: יש מישהו פה מהמכס?

<אבי ארדיטי: כן.

אמנון כהן: מה נשמע?

אמנון כהן: יש לכם מה להגיד בנושא?

<אבי ארדיטי: אני ראש מנהל המכס.

<אבי ארדיטי: כמו שעמית אמר כאן, אנחנו היינו חלק מהוועדה הזאת.

<אבי ארדיטי: אנחנו רואים עין בעין עם המבקר את מה שקשור לשקיפות.

<אבי ארדיטי: גם היום יש רמה של דיווח ושקיפות מסוימת.

<אבי ארדיטי: ללא ספק, אנחנו נשדרג אותה.

<אבי ארדיטי: הקמנו אצלנו ועדה פנימית כדי לבדוק איך אנחנו משדרגים את נושא השקיפות.

אמנון כהן: הכול בסדר?

<אבי ארדיטי: כן, הכול בסדר.

אמנון כהן: בנושא חקירות – רון פה?

<מבקר המדינה יוסף חיים שפירא: אני מאשר את דבריו של אבי.

אמנון כהן: אתה מאשר.

אמנון כהן: רון, בנושא חקירות יש משהו?

אמנון כהן: מישהו מסתיר?

אמנון כהן: מביא א' וכתוב ב' או ג'?

אמנון כהן: יש דברים כאלה?

<רון חכם: זה תמיד היה ויהיה, ואנחנו נטפל בהם.

אמנון כהן: אתה צריך פרנסה.

אמנון כהן: יש לך מספיק כוח אדם?

אמנון כהן: עושים את העבודה?

<רון חכם: אנחנו משתדלים.

אמנון כהן: מדגמית?

אמנון כהן: איך זה עובד שם?

<רון חכם: גם וגם.

<רון חכם: גם מדגמית וגם על סמך סמ"חים.

אמנון כהן: תודה.

אמנון כהן: איגוד לשכות המסחר, בבקשה.

אמנון כהן: עו"ד דן כרמלי, אתה יכול להגיד משפט אחד-שניים.

<דן כרמלי: לא יותר מזה.

<דן כרמלי: קודם כול תודה רבה על הדברים.

<דן כרמלי: אני רוצה להודות למבקר המדינה ולמשרד מבקר המדינה על הדוח, ובעיקר על הפרק ועל הנושא שאני מיד אגע בו, שלדעתי, הוא הבעיה האמתית שממנה נובעות הרבה מאוד בעיות אחרות.

<דן כרמלי: תודה למנכ"ל משרד הכלכלה עמית לנג על הדברים בנקודה שאני מיד אגע בה, ואדוני יבין למה אני מתכוון.

<דן כרמלי: אני רוצה להצטרף למילים הטובות של מנכ"ל משרד הכלכלה לחברי במכון התקנים; ליושב-ראש, השר לשעבר רן כהן, ולמנכ"ל מכון התקנים.

אמנון כהן: מה לא טוב?

<דן כרמלי: מיד נגיע לנקודה אחת בלבד.

אמנון כהן: אנחנו ביקורת.

<דן כרמלי: כמי שמייצג את רוב היבואנים במדינת ישראל אני יכול להגיד שמאז שדני ורן נמצאים במכון התהליכים והממשק שבין מכון התקנים לבין היבואנים שהם הצרכנים העיקריים של שירותי המכון השתפרו ללא היכר.

<דן כרמלי: אני לא אומר שאין עוד מה לעשות - -

אמנון כהן: טוב שיש דוח מבקר המדינה, אתה אומר.

<דן כרמלי: טוב מאוד שיש דוח מבקר המדינה.

<דן כרמלי: אני רוצה להודות באופן ספציפי למבקר המדינה בנקודה אחת.

אמנון כהן: איפה אני בסיפור הזה?

<דן כרמלי: אתה העלית את הנושא החשוב הזה לדיון אף על פי שהכנסת החליטה על פיזורה.

<דן כרמלי: אתה ידיד ותיק של איגוד לשכות המסחר.

<דן כרמלי: אצלנו יש לך כמה מנדטים, לדעתי.

רן כהן: אל תדאג, דן, אצלו אין פריימריז.

<דן כרמלי: ועדיין אנחנו דואגים לאמנון.

אמנון כהן: תודה.

אמנון כהן: איפה יש היום עדיין בעיות?

<דן כרמלי: אדוני היושב-ראש, למען הגילוי הנאות ומכיוון שאני פרקליט אני אומר זאת מראש כי אני גם חתום על העתירה הזאת, איגוד לשכות המסחר הגיש עתירה לבית המשפט העליון בשבתו כבג"ץ בדרישה להגדיל את מספר נציגיו בכל מוסדות מכון התקנים; דהיינו החל ממועצת מכון התקנים, הוועד הפועל שרן כהן ידידי יושב בראשו, ועדות תקינה מרכזיות וועדות טכניות.

<דן כרמלי: צריך להבין את האבסורד ואת האנאכרוניזם שמשרד מבקר המדינה ומבקר המדינה עלו עליו, והוא מדהים.

<דן כרמלי: מדובר בכך שלמגזר התעשייה במדינת ישראל יש ייצוג עודף במקומות מסוימים - -

אמנון כהן: באיזה ענף?

<דן כרמלי: במגזר התעשייתי.

אמנון כהן: מי נמצא פה מהתעשייה?

אמנון כהן: התאחדות התעשיינים – נתנאל נמצא?

<קריאה: הוא לא פה.

אמנון כהן: הם מסודרים, הם לא צריכים לבוא בכלל לדיון.

<דן כרמלי: אני אסביר לאדוני למה הם לא צריכים לבוא לדיון.

<דן כרמלי: זאת בדיוק הנקודה שמבקר המדינה עלה עליה.

<דן כרמלי: בצורה אנאכרוניסטית נוצרה מעין ממשלה קטנה שיושבת בתוך מכון התקנים - -

אמנון כהן: כמה הם מתוך 28?

<דן כרמלי: דרך אגב, זאת לא תקיפה של מכון התקנים, אני מדגיש זאת באופן חד-משמעי.

<דן כרמלי: הם בעצם יכולים לטרפד החלטות ממשלה, ואני אסביר לך איך.

<דן כרמלי: הוועד הפועל של מכון התקנים גם קובע, על-פי תקנון מכון התקנים, מה יהיה הרכב ועדות התקינה של מכון התקנים.

<דן כרמלי: זאת אומרת שאם משרד הכלכלה מוביל איזשהו שינוי בוועדות התקינה או רוצה להוביל לאימוץ תקינה בינלאומית או ליצור את רזולוציות העבודה הנכונות במערך התקינה במדינת ישראל, בעצם כדי להוציא את זה לפועל אנחנו זקוקים לכך שניתן יהיה להעביר אותם בוועד הפועל ובוועדות התקינה של מכון התקנים.

<דן כרמלי: בעצם נתנו למי שיש לו אינטרס ליצור חסמי ייבוא או להשתמש בכוח שלו – ואלה אינטרסים לגיטימיים.

<דן כרמלי: הוא מייצג את האינטרסים העסקיים הלגיטימיים שלו, אבל הוא יכול לטרפד כל פעולה נכונה של הממשלה בכל מה שקשור למערך התקינה.

<דן כרמלי: הדרישה שלנו בבג"ץ היא בסך-הכול להשוות את מעמד הנציגים של איגוד לשכות המסחר ומספרם לאלה של המגזר התעשייתי, שכן אנחנו לא מבקשים להיות עודף ולא מבקשים לשלוט - -

אמנון כהן: שווים בין שווים.

<דן כרמלי: בדיוק כך.

<דן כרמלי: בצורה פריטטית וראויה כדי שכל האינטרסים יאוחדו.

אמנון כהן: תודה.

אמנון כהן: דבריך נאמרו מתוך הלב ונרשמו, וגם יטופלו בעזרת השם.

אמנון כהן: תמר, את רוצה להגיד משהו?

אמנון כהן: כמנכ"ל הוא כיסה את הכול.

אמנון כהן: יש לך כלים לעבוד בסחר ההוגן?

<תמר פינקוס: יש.

אמנון כהן: קיבלת כבר את הפקחים?

<תמר פינקוס: הם כבר עובדים עם רגל ימין אחרי הסף, ואנחנו מחכים שתיכנס גם רגל שמאל.

<תמר פינקוס: אני מקווה שזה יקרה.

אמנון כהן: מה מונע מהם להכניס את הרגל השנייה?

<תמר פינקוס: דברים טכניים ולא מהותיים.

<תמר פינקוס: טכניקה ובירוקרטיה לוקחות לפעמים יותר זמן מדברים מהותיים.

<תמר פינקוס: כל הדברים המהותיים נפתרו, ואני מקווה שגם הדברים הטכניים, יבוא קיצם.

אמנון כהן: יש לך משהו בנושא הדיון לגבי הביקורת?

<תמר פינקוס: ההגנה שלנו על הצרכן היא, כמובן, לא בעניין התקינה ולא בבדיקות הייבוא, אלא במקום שבו הוחלט על-ידי הוועדה שאין צורך בסימון טרום ייבוא, והאכיפה תיעשה בשווקים.

<תמר פינקוס: כי הייבוא שמגיע לארץ הוא לא רק של מפעלים ושל תעשייה.

<תמר פינקוס: מגיעים מוצרי טקסטיל, מגיעים מוצרים אחרים שלא צריך סימון בהם.

<תמר פינקוס: זה לא יעוכב במכס יותר, אבל הבדיקה צריכה להיעשות בשווקים.

<תמר פינקוס: זה נכון שזה דורש מאתנו היערכות עם כוח אדם מוגבר.

<תמר פינקוס: אחרי שאנחנו נעביר את רגל שמאל לתוך המשרד אנחנו נבחן, ואם אכן נצטרך תגבור כדי לפקח טוב בשווקים אנחנו נעשה את זה בדרכים המקובלות, ויכול להיות שנבוא אל אדוני כדי לקבל תמיכה.

אמנון כהן: בשמחה רבה.

אמנון כהן: בכל תפקיד שאהיה.

אמנון כהן: אל תשכחי.

אמנון כהן: אני בבית מסתובב בין הוועדות.

<תמר פינקוס: אז אנחנו בוודאי נבוא.

אמנון כהן: עוד מישהו רוצה להתבטא בנושא הזה?

אמנון כהן: אני רוצה לסכם את הדיון החשוב הזה.

אמנון כהן: שלא יגיד מישהו שהוא בא לדיון בוועדת ביקורת, ולא נתנו לו לדבר.

אמנון כהן: תודה רבה.

אמנון כהן: אדוני המבקר, בבקשה.

< מבקר המדינה יוסף חיים שפירא: מה שאמרתי בפתח הדברים נכון גם לבדיקת תיקון הליקויים לא רק במשרדי הממשלה, אלא גם בכל המבוקרים.

< מבקר המדינה יוסף חיים שפירא: אנחנו תגברנו לאחרונה את יחידת המעקב אחר ליקויים אצלנו.

< מבקר המדינה יוסף חיים שפירא: המגמה שלנו לא להמתין שנה-שנתיים ולראות איך דברים מתפתחים, אלא ללוות את התיקון המתבקש לאורך כל השנה.

< מבקר המדינה יוסף חיים שפירא: בכך אנחנו נעשה את עבודתנו נאמנה, וכך נעשה גם לגבי הדוח הזה.

אמנון כהן: אני מסכם את הדיון.

אמנון כהן: כבוד המנהלת, תרשמי לך כדי שיהיה לך למעקב לאחר מכן.

אמנון כהן: אנחנו רואים שיפור ניכר בכל תהליך החסמים, הסדרה, ייבוא למדינת ישראל ובנושא מכון התקנים והפיקוח של משרד הכלכלה על המכון גם בהסדרה וגם לראות את הדברים עין בעין ולתת את הכלים הנדרשים.

אמנון כהן: אנחנו משבחים את העבודה של מנכ"ל משרד הכלכלה, ורואים שנעשתה פה עבודה לעומק בין כל הקשורים לנושא הזה: משרד המשפטים, משרד החקלאות, רשות המסים, התעשיינים והסוחרים.

אמנון כהן: אנחנו רואים שעדיין יש פה לקונה בנושא של ייצוג הולם בכל התחומים הללו.

אמנון כהן: לי חשוב הנושא הצרכני יותר, שמישהו ייצג אותם, וכמובן, הדוח הצביע על הסוחרים.

אמנון כהן: יש על זה גם בג"ץ.

אמנון כהן: לדעתי, לא צריכים להגיע לבג"ץ כי בג"ץ רוצה לראות שההסדרה נעשתה בשיתוף פעולה ובהבנה הדדית, במין גישור.

אמנון כהן: ואז מביאים את הסיכום של כל הגופים לבג"ץ.

אמנון כהן: הוא יגיד, אוקיי, אני לא דן בזה, העיקר הגעתם להסדרה.

אמנון כהן: זה התהליך, למעשה.

אמנון כהן: לא היינו צריכים להגיע לשם, אבל כשאין ברירה מגיעים לשם.

אמנון כהן: המנכ"ל, כמו שהבטחת, אתה הולך לטפל בזה ולהיכנס לעובי הקורה ולראות שזה נהנה וזה לא חסר.

אמנון כהן: אלה צרכים של כל אחד.

אמנון כהן: כל אחד אחראי על חלקת אלוהים הקטנה שלו, והוא רוצה לטפל בזה.

אמנון כהן: לך יש ראייה מערכתית כוללת, גם צרכנית וגם של כל אחד ואחד מהם.

אמנון כהן: אנחנו מבינים שיש פה את התעשייה כחול-לבן, ואנחנו רוצים שגם בייבוא המחירים ירדו בסופו של דבר, אבל לא רוצים להרוג משהו בדרך.

אמנון כהן: רוצים שגם זה ייהנה וזה לא יהיה חסר, ושהצרכן בסוף ייהנה מכל הפסיפס הטוב הזה.

אמנון כהן: אני מאוד מודה לכולכם.

אמנון כהן: הוועדה תעקוב אחר הדברים, לא משנה מי יהיה יושב-ראש הוועדה.

אמנון כהן: לעקוב בנושא ייצוג הולם, ולהעביר את השרביט גם לבא.

אמנון כהן: תודה רבה על השתתפות

אמנון כהן: כם בדיון הזה.

אמנון כהן: ניפגש אולי בכנסת הבאה, בעזרת ה'.